กฎกระทรวงการขออนุญาตและการอนุญาตเป็นผู้ผลิต ผู้ส่งออก หรือผู้นำเข้าสินค้าเกษตรตามมาตรฐานบังคับ พ.ศ. 2563
วันที่ประกาศ: 2020-08-05

content: กฎกระทรวง การขออนุญาตและการอนุญาตเป็นผู้ผลิต ผู้ส่งออกหรือผู้นําเข้าสินค้าเกษตรตามมาตรฐานบังคับ พ.ศ. ๒๕๖๓
content: อาศัยอำนาจตามความในมาตรา ๕ วรรคหนึ่ง และมาตรา ๒๐ วรรคสอง แห่งพระราชบัญญัติมาตรฐานสินค้าเกษตร พ.ศ. ๒๕๕๑ รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิกกฎกระทรวงกำหนดหลักเกณฑ์ วิธีการ และเงื่อนไขในการขอรับใบอนุญาตและการออกใบอนุญาตเป็นผู้ผลิต ผู้ส่งออก หรือผู้นําเข้าสินค้าเกษตรตามมาตรฐานบังคับ พ.ศ. ๒๕๕๓
sectionNo: 2
content: ข้อ ๒ ในกฎกระทรวงนี้ “ผู้อนุญาต” หมายความว่า เลขาธิการหรือหัวหน้าหน่วยงานอื่นของรัฐที่สำนักงานมอบหมาย
sectionNo: 3
content: ข้อ ๓ ผู้ใดประสงค์จะขอรับใบอนุญาตเป็นผู้ผลิต ผู้ส่งออก หรือผู้นำเข้าสินค้าเกษตรที่มีกฎกระทรวงกำหนดมาตรฐานบังคับ ให้ยื่นคำขอรับใบอนุญาตต่อผู้อนุญาต พร้อมด้วยข้อมูล เอกสาร หรือหลักฐาน ดังต่อไปนี้ (๑) การขอรับใบอนุญาตเป็นผู้ผลิตสินค้าเกษตร (ก) ภาพถ่าย
sectionNo: 3
content: และแผนที่หรือพิกัดแสดงที่ตั้งสำนักงานและสถานที่ผลิต (ข) ข้อมูลกรรมวิธีการผลิตและการควบคุมตรวจสอบคุณภาพ (ค) ภาพถ่ายพร้อมคำบรรยายแสดงลักษณะของสินค้าเกษตร (๒) การขอรับใบอนุญาตเป็นผู้ส่งออกหรือผู้นำเข้าสินค้าเกษตร (ก) ภาพถ่าย และแผนที่หรือพิกัดแสดงที่ตั้งสำนักงานและสถานที่เก็บ (ข)
sectionNo: 3
content: ข้อมูลวิธีการเก็บรักษา (ค) ภาพถ่ายพร้อมคำบรรยายแสดงลักษณะของสินค้าเกษตร ในกรณีที่ผู้ขอรับใบอนุญาตตามวรรคหนึ่งเป็นบุคคลธรรมดาซึ่งไม่มีสัญชาติไทย ให้ยื่นเลขที่ใบอนุญาตทำงานตามกฎหมายว่าด้วยการบริหารจัดการการทำงานของคนต่างด้าว และหนังสือยินยอมให้ผู้อนุญาตเข้าถึงข้อมูลนั้น มาพร้อมกับคำขอรับใบอนุญาตด้วย
sectionNo: 3
content: ในกรณีผู้ขอรับใบอนุญาตตามวรรคหนึ่งเป็นนิติบุคคลซึ่งจดทะเบียนในประเทศไทยให้ยื่นเลขทะเบียนนิติบุคคล และหนังสือยินยอมให้ผู้อนุญาตเข้าถึงข้อมูลนั้น มาพร้อมกับคำขอรับใบอนุญาตด้วย ในกรณีที่เป็นนิติบุคคลซึ่งไม่ได้จดทะเบียนในประเทศไทย
sectionNo: 3
content: ให้ยื่นเลขที่ใบอนุญาตหรือเลขที่หนังสือรับรองตามกฎหมายว่าด้วยการประกอบธุรกิจของคนต่างด้าวและหนังสือยินยอมให้ผู้อนุญาตเข้าถึงข้อมูลนั้น มาพร้อมกับคำขอรับใบอนุญาตด้วย
sectionNo: 4
content: ข้อ ๔ เมื่อได้รับคําขอรับใบอนุญาต ให้ผู้อนุญาตออกใบรับคําขอให้แก่ผู้ขอรับใบอนุญาตไว้เป็นหลักฐาน และให้ตรวจสอบคําขอรับใบอนุญาต รวมทั้งข้อมูล เอกสาร หรือหลักฐานว่าถูกต้องและครบถ้วนหรือไม่ ในกรณีคําขอรับใบอนุญาต หรือข้อมูล เอกสาร หรือหลักฐานไม่ถูกต้องหรือไม่ครบถ้วนให้บันทึกความบกพร่องนั้นไว้
sectionNo: 4
content: และแจ้งให้ผู้ขอรับใบอนุญาตแก้ไขเพิ่มเติมคําขอรับใบอนุญาต หรือจัดส่ง ข้อมูล เอกสาร หรือหลักฐานให้ถูกต้องและครบถ้วนภายในระยะเวลาที่ผู้อนุญาตกำหนด ในกรณีที่การยื่นคําขอรับใบอนุญาตมิได้กระทำโดยวิธีการทางอิเล็กทรอนิกส์ ให้ผู้อนุญาตและผู้ขอรับใบอนุญาตลงนามไว้ในบันทึกนั้นด้วย
sectionNo: 4
content: ในกรณีที่ผู้ขอรับใบอนุญาตไม่แก้ไขเพิ่มเติมคําขอรับใบอนุญาต หรือไม่จัดส่งข้อมูล เอกสาร หรือหลักฐานให้ถูกต้องและครบถ้วนภายในระยะเวลาที่ผู้อนุญาตกำหนด ให้ถือว่าผู้ขอรับใบอนุญาตไม่ประสงค์จะดำเนินการต่อไป และให้ผู้อนุญาตจําหน่ายเรื่องออกจากสารบบ เพื่อประโยชน์ในการตรวจสอบความถูกต้องของข้อมูล เอกสาร
sectionNo: 4
content: หรือหลักฐาน พนักงานเจ้าหน้าที่อาจไปตรวจสอบ ณ สถานที่ทำการของผู้ขอรับใบอนุญาตเพื่อประกอบการพิจารณาอนุญาตก็ได้
sectionNo: 5
content: ข้อ ๕ ในกรณีที่คําขอรับใบอนุญาต รวมทั้งข้อมูล เอกสาร และหลักฐานถูกต้องและครบถ้วนและผู้ขอรับใบอนุญาตมีคุณสมบัติและไม่มีลักษณะต้องห้ามตามมาตรา ๒๑ แล้ว ให้ผู้อนุญาตมีคำสั่งอนุญาต และแจ้งผลการพิจารณาไปยังผู้ขอรับใบอนุญาตทราบภายในห้าวันนับแต่วันที่ได้รับคําขอรับใบอนุญาต พร้อมด้วยข้อมูล เอกสาร
sectionNo: 5
content: และหลักฐานที่ถูกต้องและครบถ้วน รวมทั้งแจ้งให้ผู้ขอรับใบอนุญาตมาชําระค่าธรรมเนียมใบอนุญาตดังกล่าวภายในห้าวันนับแต่วันที่ได้รับแจ้งนั้น หากผู้ขอรับใบอนุญาตไม่ชําระค่าธรรมเนียมภายในกําหนดเวลาดังกล่าว ให้ถือว่าผู้ขอรับใบอนุญาตไม่ประสงค์จะขอรับใบอนุญาต และให้ผู้อนุญาตจําหน่ายเรื่องออกจากสารบบ
sectionNo: 5
content: ในกรณีที่ผู้ขอรับใบอนุญาตขาดคุณสมบัติหรือมีลักษณะต้องห้ามตามมาตรา ๒๑ ให้ผู้อนุญาตมีคำสั่งไม่อนุญาต และมีหนังสือแจ้งให้ผู้ขอรับใบอนุญาตทราบ พร้อมด้วยเหตุผล และสิทธิอุทธรณ์ด้วย ทั้งนี้ ภายในเจ็ดวันนับแต่วันที่มีคำสั่งไม่อนุญาต
sectionNo: 6
content: ข้อ ๖ เมื่อผู้ขอรับใบอนุญาตได้ชําระค่าธรรมเนียมใบอนุญาตตามข้อ ๕ วรรคหนึ่งแล้ว ให้ผู้อนุญาตออกใบอนุญาตแก่ผู้ขอรับใบอนุญาตภายในสามวันนับแต่วันที่ได้รับค่าธรรมเนียม
sectionNo: 7
content: ข้อ ๗ ผู้ได้รับใบอนุญาตเป็นผู้ส่งออกหรือผู้นําเข้าสินค้าเกษตรที่มีกฎกระทรวงกำหนดมาตรฐานบังคับต้องแจ้งการส่งออกหรือนําเข้าซึ่งสินค้าเกษตรนั้นให้ผู้อนุญาตทราบล่วงหน้าไม่น้อยกว่าสามวันก่อนวันที่ส่งออกหรือนําเข้า แล้วแต่กรณี เมื่อได้รับแจ้งตามวรรคหนึ่ง
sectionNo: 7
content: ให้ผู้อนุญาตออกใบรับแจ้งให้แก่ผู้ได้รับใบอนุญาตไว้เป็นหลักฐาน
sectionNo: 8
content: ข้อ ๘ คําขอรับใบอนุญาต ใบรับคําขอรับใบอนุญาต ใบอนุญาต หนังสือแจ้งการส่งออกหรือนําเข้าสินค้าเกษตร และใบรับแจ้งการส่งออกหรือนําเข้าสินค้าเกษตร ให้เป็นไปตามแบบที่เลขาธิการกำหนดโดยประกาศในราชกิจจานุเบกษา
sectionNo: 9
content: ข้อ ๙ การยื่นคําขอรับใบอนุญาต การออกใบรับคําขอรับใบอนุญาต การแจ้งการชําระค่าธรรมเนียม การอนุญาต และการออกใบรับแจ้งการส่งออกหรือนําเข้าสินค้าเกษตรตามกฎกระทรวงนี้ ให้ดำเนินการโดยวิธีการทางอิเล็กทรอนิกส์เป็นหลัก
sectionNo: 9
content: ในกรณีที่ยังไม่สามารถดำเนินการหรือมีเหตุอื่นใดทำให้ไม่สามารถดำเนินการโดยวิธีการทางอิเล็กทรอนิกส์ตามวรรคหนึ่งได้ ให้การดำเนินการดังกล่าวกระทำ ณ สำนักงานมาตรฐานสินค้าเกษตรและอาหารแห่งชาติ
sectionNo: 10
content: ข้อ ๑๐ ใบอนุญาตที่ออกให้ตามกฎกระทรวงกำหนดหลักเกณฑ์ วิธีการ และเงื่อนไขในการขอรับใบอนุญาตและการออกใบอนุญาตเป็นผู้ผลิต ผู้ส่งออก หรือผู้นําเข้าสินค้าเกษตรตามมาตรฐานบังคับ พ.ศ. ๒๕๕๓ ก่อนวันที่กฎกระทรวงนี้ใช้บังคับ ให้คงใช้บังคับได้ต่อไปจนกว่าจะสิ้นอายุหรือถูกเพิกถอน
sectionNo: 11
content: ข้อ ๑๑ บรรดาคําขอรับใบอนุญาตและหนังสือแจ้งการส่งออกหรือนําเข้าสินค้าเกษตรตามกฎกระทรวงกำหนดหลักเกณฑ์ วิธีการ และเงื่อนไขในการขอรับใบอนุญาตและการออกใบอนุญาตเป็นผู้ผลิต ผู้ส่งออก หรือผู้นําเข้าสินค้าเกษตรตามมาตรฐานบังคับ พ.ศ. ๒๕๕๓
sectionNo: 11
content: ที่ได้ยื่นไว้ก่อนวันที่กฎกระทรวงนี้ใช้บังคับและยังอยู่ระหว่างการพิจารณาหรือตรวจสอบ ให้ถือว่าเป็นคําขอรับใบอนุญาตหรือหนังสือแจ้งการส่งออกหรือนําเข้าสินค้าเกษตรที่ได้ยื่นตามกฎกระทรวงนี้ ในกรณีที่คําขอรับใบอนุญาตหรือหนังสือแจ้งการส่งออกหรือนําเข้าสินค้าเกษตรที่ยื่นตามวรรคหนึ่ง และข้อมูล เอกสาร
sectionNo: 11
content: หรือหลักฐานที่ยื่นพร้อมคําขอหรือหนังสือแจ้งดังกล่าวแตกต่างไปจากที่กำหนดในกฎกระทรวงนี้ ผู้อนุญาตมีอำนาจสั่งให้ดำเนินการแก้ไขเพิ่มเติมคําขอรับใบอนุญาตหรือหนังสือแจ้ง หรือจัดส่งข้อมูล เอกสาร หรือหลักฐานเพิ่มเติมได้ตามความจําเป็นเพื่อให้เป็นไปตามกฎกระทรวงนี้
content: ให้ไว้ ณ วันที่ ๑๕ กรกฎาคม พ.ศ. ๒๕๖๓ ประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ปฏิบัติราชการแทน รัฐมนตรีว่าการกระทรวงเกษตรและสหกรณ์
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงหลักเกณฑ์ วิธีการ และเงื่อนไขในการขอรับใบอนุญาตและการออกใบอนุญาตเป็นผู้ผลิต ผู้ส่งออก
content: หรือผู้นําเข้าสินค้าเกษตรที่มีกฎกระทรวงกำหนดมาตรฐานบังคับให้สอดคล้องกับการกำหนดให้สำนักงานมาตรฐานสินค้าเกษตรและอาหารแห่งชาติหรือหน่วยงานอื่นของรัฐที่สำนักงานมาตรฐานสินค้าเกษตรและอาหารแห่งชาติมอบหมายเป็นผู้พิจารณาออกใบอนุญาต ประกอบกับมาตรา ๒๐ วรรคสอง แห่งพระราชบัญญัติมาตรฐานสินค้าเกษตร พ.ศ. ๒๕๕๑
content: บัญญัติให้การขอรับใบอนุญาตและการออกใบอนุญาตเป็นผู้ผลิต ผู้ส่งออก หรือผู้นําเข้า สินค้าเกษตรที่มีกฎกระทรวงกำหนดมาตรฐานบังคับให้เป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้
sectionNo: 3/1
content: ข้อ ๓/๑ ผู้ผลิตสินค้าเกษตรที่มีกฎกระทรวงกำหนดมาตรฐานบังคับ และมีขนาดหรือลักษณะของกิจการดังต่อไปนี้ ได้รับยกเว้นไม่ต้องได้รับใบอนุญาต (๑) ผู้ผลิตตามมาตรฐานบังคับ เรื่องการปฏิบัติทางการเกษตรที่ดีสำหรับฟาร์มไก่ไข่ (มกษ. ๖๙๐๙ - ๒๕๖๒) สำหรับฟาร์มไก่ไข่ที่เลี้ยงไก่ไข่จำนวนตั้งแต่ ๑,๐๐๐ ถึง ๙,๙๙๙ ตัว (๒)
sectionNo: 3/1
content: ผู้ผลิตตามมาตรฐานบังคับ เรื่อง การปฏิบัติที่ดีสำหรับปางช้าง (มกษ. ๖๔๑๓ - ๒๕๖๔) สำหรับผู้ที่ได้รับใบอนุญาตจัดตั้งและประกอบกิจการสวนสัตว์ตามกฎหมายว่าด้วยการสงวนและคุ้มครองสัตว์ป่า และสวนสัตว์ที่ดำเนินกิจการโดยองค์การสวนสัตว์แห่งประเทศไทย
sectionNo: ฉบับที่ 2
content: กฎกระทรวงการขออนุญาตและการอนุญาตเป็นผู้ผลิต ผู้ส่งออก หรือผู้นำเข้าสินค้าเกษตรตามมาตรฐานบังคับ (ฉบับที่ ๒) พ.ศ. ๒๕๖๘
content: หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรแก้ไขเพิ่มเติมการยื่นข้อมูลเอกสาร หรือหลักฐานประกอบการยื่นคำขอรับใบอนุญาตเป็นผู้ผลิต ผู้ส่งออก หรือผู้นำเข้าสินค้าเกษตรที่มีกฎกระทรวงกำหนดมาตรฐานบังคับในกรณีของบุคคลธรรมดาซึ่งไม่มีสัญชาติไทย
content: และนิติบุคคลซึ่งไม่ได้จดทะเบียนในประเทศไทยและกำหนดขนาดหรือลักษณะของกิจการของผู้ผลิตสินค้าเกษตรที่มีกฎกระทรวงกำหนดมาตรฐานบังคับให้ได้รับยกเว้นไม่ต้องได้รับใบอนุญาตเป็นผู้ผลิตในกรณีของฟาร์มไก่ไข่ และปางช้าง เพื่อลดภาระของผู้ผลิตรายย่อยในการเสียค่าธรรมเนียมใบอนุญาตและค่าบริการตรวจสอบและรับรอง
content: และเพื่อไม่ให้เกิดความซ้ำซ้อนในการบังคับใช้กฎหมาย จึงจำเป็นต้องออกกฎกระทรวงนี้